विकास कामों में रुकावट नहीं होगी बर्दाश्त : प्रवीण बांसल
वाॅर्ड 35 में 150 लाभपात्रियों को वितरित किए सेहत योजना के स्मार्ट कार्ड
सिटीरिपोर्टर |लुधियाना
जिलाभाजपा प्रधान प्रवीण बांसल ने राज्य सरकार द्वारा आरंभ किए गए विकास के प्रोजेक्टों में देरी करने वाले ठेकेदारों सरकारी अधिकारियों को चेतावनी देते हुए कहा कि विकास कार्यों में अवरोध किसी कीमत पर बर्दाश्त नहीं होगा। सरकारी कार्यों को अधर में लटकाने वाले ठेकेदारों सरकारी अधिकारियों के खिलाफ सख्त कार्रवाई होगी। उपरोक्त बयान प्रवीण बांसल ने वाॅर्ड 35 में भाजपा नेता नीरज वर्मा की अध्यक्षता में आयोजित भगत पूर्ण सिंह सेहत योजना के तहत मुफ्त इलाज के लिए नीले कार्ड धारकों के बनाए गए 150 कार्ड लाभपात्रियों को वितरित करने के उपरांत उपस्थित जनसमूह को संबोधित करते हुए दिए। इस अवसर पर उनके साथ वाॅर्ड 35 के इंचार्ज जिला भाजपा के मीडिया सचिव नीरज वर्मा भी उपस्थित थे। इस दौरान बांसल ने स्थानीय लोगों को दरपेश मुश्किलों का समाधान मौके पर ही करवाने के लिए संबंधित अधिकारियों को दिशा निर्देश दिए और साथ ही चेतावनी भी दी कि अगर विकास कार्यों में देरी हुई तो अधिकारियों के खिलाफ सख्त कार्रवाई होगी। इस अवसर पर नीरज वर्मा, अजय गुप्ता, भारत भूषण, सौरव वर्मा, राजिन्द्र सैनी, जवाहर लाल, गिरधारी लाल, पदमा खन्ना नीलम रानी मौजूद थे।
प्रवीण बांसल ने वाॅर्ड 35 में लोगों को किया संबोधित।
hin_Deva hin_Deva bho_Deva hin_Deva hin_Deva